Dan Børge Akerø
Store norske leksikon,Samfunn,Medier,TV og radio,TV- og radiopersoner
Dan Børge Akerø er en norsk tidligere journalist og programleder. Han er best kjent for å ha ledet underholdningsprogrammer i NRK, som Senfredag og LørDan i 1980-årene, Den store klassefesten i 2000-årene og QuizDan i 2010-årene.
Bakgrunn og gjennombrudd Akerø ble født inn i en familie som var sterkt aktiv i Frelsesarmeen. Han har studert sosiologi og vært forsker på Institutt for fredsforskning. I 1978 begynte han som journalist for NRK som frilanser. Han var ansatt i NRK/Dagsrevyen i perioden 1980–1986, og ble i siste halvdel av 1980-årene godt kjent som programleder for de populære underholdningsprogrammene Senfredag og LørDan. Fra NRK til TV 2 og tilbake igjen I 1990–1991 var Akerø programsjef og leder for kulturavdelingen i NRK/Fjernsynet, før han ble hentet til TV 2 som programdirektør i kanalens oppstartsfase, 1991–1992. Deretter drev han selvstendig virksomhet, tilknyttet TV 2 til 1996.Fra 1999 til 2018 var Akerø igjen tilknyttet NRK, og ledet nå nye store underholdningssatsinger, blant annet Den store klassefesten, Kjempesjansen og QuizDan. Han har også vært programleder for Idrettsgallaen, TV-aksjonen og Sommeråpent ved flere anledninger.Han ble tildelt Gullruten som beste programleder i 2001, hedersprisen i 2003.Lørdag 9. juni 2018 ledet Akerø sin siste NRK-sending, som programleder for «Omkampen», en «reprise» av fotballkampen mellom Norge og Brasil under fotball-VM i 1998. Bøker Akerø har skrevet to bøker. Han var medforfatter på reportasjeboken Norge i Brasil: Militærdiktatur, folkemord og norsk aluminium (1979, med Per Erik Borge, Helge Hveem og Dag Poleszynski) og memoarene Halleluja! (1989).I 2020 utga Dag Kullerud biografien Fenomenet Dan Børge, omtalt som «et lojalt venneportrett» i VGs anmeldelse. Les mer i Store norske leksikon massemedier i Norge NRK Litteratur Kullerud, Dag (2020). Fenomenet Dan Børge. Aschehoug.